GiliGold/VAD_KnessetCorpus huggingface dataset:
סופה לנדבר: כן, אבל בשביל למצוא את הקריטריונים ולחלק את הכספים לא צריכים לחכות חודשיים.
יפה וולמן: בעיקר כאשר חולקו כספים.
סופה לנדבר: בעיקר אחרי אירוע כל כך דרמטי.
ישראל שוורץ: לפני שאני אענה, ברשותך, אני אכניס את עצמי לשדה האש ואני אגיד לך שמה שיכול ארגון וולונטרי לעשות, גוף ציבורי לא יכול לעשות.
ישראל שוורץ: לו אני הייתי יושב בתפקיד של זאב, הייתי פועל בדיוק כמו שהוא פעל, כי אחרת היתה פה ישיבה עוד יותר קשה למה חלק מהמשפחות לא ידוע להן והן לא קיבלו ונגמר הכסף.
זאב פרידמן: תודה רבה.
זאב פרידמן: זה בדיוק המצב.
ישראל שוורץ: פה אנחנו עובדים בשיתוף מלא עם משרד הקליטה.
ישראל שוורץ: לכן, חלק ממה שנאמר על ידי משרד הקליטה זאת בעצם עבודה של שני המשרדים.
שלומית קואלמן: למה המשפחות לא יודעות למי הן צריכות לפנות?
ישראל שוורץ: אם תתני לי לגמור, אז יהיה יותר יעיל.
ישראל שוורץ: לכן, לא שמישהו מאתנו רוצה לקחת את אור הזרקור לעצמו, אבל היתה החלטה שכל הדירות המתפנות באיזור המרכז יהיו קודם כל בעדיפות למשפחות האלה ורק אחרי כן ליעדים אחרים.
ישראל שוורץ: היתה החלטה נוספת – וזה מופיע באמת בחוברת היפה שהעוזרים שלך עשו.
ישראל שוורץ: פעם ראשונה שאני רואה חומר מוכן, מסודר, עם כל המידע ואני מצדיע לזה.
ישראל שוורץ: פעם ראשונה שאני רואה דבר כזה – שכל המשפחות ששונה מצבן האישי ימשיכו לקבל את הסיוע לטווח ארוך לפי המצב הקודם, כלומר: אותן משפחות חד הוריות ששכלו את הבנים, לא שינינו להן את התנאים.
ישראל שוורץ: מתוך המשפחות השכולות מי מהן שרוצה לקנות דירה הביטוח הלאומי מעמיד סיוע נדיב.
ישראל שוורץ: גם אנחנו הגדלנו בצורה משמעותית גם את גודל המשכנתאות שלנו וגם את מרכיב המענק, כדי לאפשר להן לקנות דירה, שזה לדעתי בהחלט עדיף על דירה בשיכון הציבורי, אבל זה כמובן רק אופציונלי, מי שלא מתאים לו זה גם בסדר.
שלומית קואלמן: זה למשפחות ההרוגים והפצועים?
ישראל שוורץ: למשפחות השכולות.
סופה לנדבר: זה על פי החוק.
ישראל שוורץ: כמובן שלמשפחות שבעקבות האירוע, מסיבות רפואיות צריכות להחליף דירה, אז דרך בנקים למשכנתאות צריך להגיש בקשה והבקשות יועברו אלינו ואנחנו, כמובן ניתן את הסכום.
ברוך אייל: יש הרבה מקרים.
סופה לנדבר: אני חושבת שאנחנו נצא בתקשורת ברוסית עם הסבר למשפחות והפניה שלהן צריכה להיות למשרד הקליטה,לבנק או למשרד השיכון?
ישראל שוורץ: מי שרוצה סיוע כספי – או הגדלת סיוע בשכר דירה או סיוע ברכישה או סיוע בהחלפת דירה לבעלי דירה, צריך לפנות לבנק למשכנתאות כדי להירשם, כי בלי זה אין לנו שום דבר, אין לנו קצה חוט כדי לטפל וכמובן שתמיד עדיף שהוא יפנה במקביל אלינו או אל משרד הקליטה במכתב – וזה היינו הך בעניין הזה – כדי שזה יתנקז ונוכל לזרז את הטיפול.
סופה לנדבר: אני רוצה לשמוע את מר פוזנר, ממשרד העבודה והרווחה.
חיים פוזנר: אני רוצה להדגיש את ההבדל בין אסון ורסאי ובין הפיגוע הזה.
חיים פוזנר: באסון ורסאי ביטוח לאומי היה בחוץ מכיוון שזה לא היה אירוע פח"ע .
חיים פוזנר: לעומת זאת כאן ביטוח לאומי בפנים.
סופה לנדבר: ואנחנו התחלנו עם החקיקה עם רוני מילוא ותמכנו בחקיקה שלו.
חיים פוזנר: בכל אופן, מסייעים המשרדים והרשות המקומית מסייעת ממקורותיה עד כמה שניתן.
חיים פוזנר: כאן, הביטוח הלאומי נמצא והפעולה נמשכת.
חיים פוזנר: אנחנו נשפה את הרשויות המקומיות בשכר שעות נוספות של העובדים הסוציאליים שהקדישו מאמץ מיוחד לעניין.
סופה לנדבר: האוצר, בבקשה.
בת-חן פיליפ: אפשר?
סופה לנדבר: אנחנו, לפני שנפזר את הוועדה, ניתן עוד לאמא אחת לדבר, לנציגים וכל מי שרוצה לדבר ידבר.
סופה לנדבר: אנחנו גם נרצה לשמוע את משרד החינוך בגלל שאתמול התחלנו את הלימודים ואני אבקש גם להעביר חומר ללבנה כדי שנוכל לחלק את הכספים שהבטחנו לחלק לפני ראש השנה – לפי החלטת ועדת הכספים לחלק למשפחות השכולות.
יצחק בקאל: בעיית הדיור היא בעיה כאובה.
יצחק בקאל: אני אנסה להיות פרקטי כדי לתת מידע.
יצחק בקאל: יש ועדה בין משרדית שהיא הוועדה המוסמכת לדון בנושא משכנתאות למי שרכש שירה בבעלות פרטית.
יצחק בקאל: אדם שרכש דירה כזאת, שיפנה לבנק למשכנתאות שממנו הוא לקח את ההלוואה ויבקש לעלות לוועדה הבין משרדית.
יצחק בקאל: אנחנו הנחינו את הבנקים לטפל בפניות האלה באופן מיידי.
יצחק בקאל: הקמנו גם ועדה מיוחדת שתטפל - - -
שלומית קואלמן: גם משפחות הרוגים וגם פצועים?
יצחק בקאל: אנחנו לא עושים הבחנה.
יצחק בקאל: הטיפול בוועדה הוא פרטני, אישי ולכן אנחנו כרגע לא נבדיל בין פצועים והרוגים.
יצחק בקאל: אז הקריטריון היחיד זה לפנות לבנק, לבקש לעלות לוועדה הבין משרדית, הבנקים למשכנתאות קיבלו הוראה ממשרד האוצר ומשרד השיכון לתת עדיפות לפניות האלה וכבר עשינו ועדה אחת.
יצחק בקאל: עשינו ועדה לכל אותם תשעת התיקים שכבר הגישו בקשה.
יצחק בקאל: היו קצת יותר, כי אנחנו ביקשנו מהבנקים להביא תיקים שהם יודעים עליהם ולמרות שלא נעשתה פניה הם הביאו עוד כמה תיקים.
יצחק בקאל: אבל אם זה המקום – וזה המקום – אז אני מבקש מהמשפחות שרוצות לעלות ומרגישות מצוקה, לעלות לוועדה הבין משרדית באמצעות הבנק שהם לקחו את המשכנתא.
סופה לנדבר: לאותה ועדה?
יצחק בקאל: לא.
יצחק בקאל: לוועדה בין משרדית, אבל עם אוצר, שיכון והחברה המאכלסת.
יצחק בקאל: זאת אומרת: אם היא גרה בדירה בעמידר ויש לה בעיה, אז נפתור את הבעיה הזאת.
שלומית קואלמן: גם לבנק?
יצחק בקאל: לחברה.
ברוך אייל: כי לא יודעים.
יצחק בקאל: אז זה המקום.
יצחק בקאל: היו"ר סופה לנדבר:
שכטמן-אקימוב נטליה: היא יצאה והולכת לבית ספר וברוך השם הכל בסדר.
שכטמן-אקימוב נטליה: הילדה שלי נפצעה שם.
שכטמן-אקימוב נטליה: המשפחה שלי היא חצי משפחה, אני לא גרה עם הבעל.
שכטמן-אקימוב נטליה: קשה לי.
שכטמן-אקימוב נטליה: ברוך השם, קיבלתי קצת עזרה ויש לי רק מכתב אחד שקיבלתי בלי צ'ק.
שכטמן-אקימוב נטליה: תודה רבה.
סופה לנדבר: איפה הוא נמצא?
שכטמן-אקימוב נטליה: כאן.
שכטמן-אקימוב נטליה: הוא כמה שנים גר כאן בלי תעודת זהות.
שכטמן-אקימוב נטליה: הוא לבד.
שכטמן-אקימוב נטליה: כשהוא הגיע הוא היה עם אבא שלו, שנפטר לפני שנה.
שכטמן-אקימוב נטליה: כל המשפחה שלי נכים.
סופה לנדבר: בואי נשאר את ואני אחרי הוועדה הזאת ואנחנו נראה מה אנחנו יכולים לעשות.
סופה לנדבר: בגלל שזה מצב קצת אחר.
שלמה ארגמן: תחילת שנת הלימודים החלה, כפי שידוע לכולנו ואני רוצה לומר לגבי הסיוע לתלמידים.
שלמה ארגמן: דבר ראשון לגבי אותם התלמידים שנשארים בבתי חולים לתקופה ממושכת, על פי חוק מדינה, מגיע להם מורה בבית החולים כדי ללמד את אותם התלמידים שמסוגלים, יכולים ללמוד, כדי להכין אותם להמשך דרכם בבתי הספר, בתיכון.
סופה לנדבר: היו מורים כאלה שנכנסו?
שלמה ארגמן: יש מורים שהם מורי בתי חולים.
שלמה ארגמן: מורי בתי החולים מחובתם להיכנס.
שלמה ארגמן: מה שקורה הוא שהנהלת בית הספר או כל מי שקשור עם התלמידים שנפגעו, צריכים להגיש שוב בקשה כדי שמשרד החינוך יוכל לשלוח אליהם מורים שילמדו.
שלמה ארגמן: הם מורי בתי חולים ויש מי שמטפל בזה ויש מי שנותן לזה מענה לגבי מקצועות שונים וכולי, כולל אם התלמיד נמצא תקופה ממושכת בבית.
שלמה ארגמן: הוא חייב לקבל סיוע כחוקי מדינה.
שלמה ארגמן: משרד החינוך חייב לתת את המורים המתאימים.
סופה לנדבר: מי שלא מקבל, לאן ולמי פונים במשרד החינוך?
שלמה ארגמן: יש האנשים המתאימים במשרד החינוך, בכל מחוז.
שלמה ארגמן: בכל מחוז, אם זה במחוז תל אביב, מרכז או צפון, יש מי שהוא האדם המתאים במשרד שאליו פונים ומחובתו לדאוג שמורה יגיע לבית חולים, הביתה וכולי.
שלומית קואלמן: המשפחות צריכות לפנות?
שלמה ארגמן: כן.
שלמה ארגמן: רגע.
שלמה ארגמן: אני רוצה לומר משהו לגבי הפניות.
ברוך אייל: הסעות לבית הספר?
ברוך אייל: לעתים הוא לא יכול להגיע.
ברוך אייל: יש בעיה.
שלמה ארגמן: תרשה לי.
שלמה ארגמן: לגבי הסעות – אני לא מטפל בנושא הסעות.
שלמה ארגמן: דובר כאן על נושא ההסעות.
שמואל פינצ'י: אני מטפל בנושא ההסעות.
שמואל פינצ'י: הביטוח הלאומי.
שלמה ארגמן: תרשו לי.
שלמה ארגמן: הנהלת בית הספר והצוות החינוכי יודע שהוא מבקש את השעות הנוספות הפרטניות לאותו תלמיד, את הסיוע וכולי.
שלומית קואלמן: הוא כבר לא בבית ספר.
שלמה ארגמן: אה.
שלמה ארגמן: אני מדבר, כמובן, רק על מה שקשור לבתי הספר בנושא זה.
סופה לנדבר: אתה תתן לנו כתובת קונקרטית, כתובת מסוימת, למי אנחנו פונים אם יש לנו בעיה עם הילדים האלה, שקשורה למשרד החינוך.
שלמה ארגמן: אמרתי שבכל מחוז יש.
סופה לנדבר: אני לא יכולה לשלוח אותם כך.
שלמה ארגמן: בסדר.
שלמה ארגמן: אני אוציא דף שבו יהיה כתוב מי בכל מחוז.
שלמה ארגמן: הנה כאן שמענו אנשים: איפה לרשום, מה לעשות וכולי.
שלמה ארגמן: ולכולם יש רצון טוב.
שלמה ארגמן: הגוף הציבורי, הגוף הממשלתי, הגוף העירוני והנה, אתה אמרת, עשרים ואחת רשויות.
שלמה ארגמן: נוסף לכך, אותן המשפחות – אני יודע שכולנו מטפלים בכך וכולי – אבל גם מאותן המשפחות, שמעתי הרבה מאד כסף.
שלמה ארגמן: אבל יש עוד דברים גם מעבר לזה.
שלמה ארגמן: צריך לתת לאותן המשפחות מכל טוב שבעולם בחום, אהבה, ידידות, קשר וכל הדברים האלה שיש להם חשיבות רבה.
שלמה ארגמן: ונעשים הדברים.
שלמה ארגמן: אני לא אומר שלא.
שלמה ארגמן: זה גם חלק מהדברים שצריך לתת.
בוריס מנייב: אפשר להוסיף משהו?
בוריס מנייב: אני רוצה לדבר על חייל בודד.
בוריס מנייב: אדוארד ווזווזוב.
בוריס מנייב: מאשקלון.
בוריס מנייב: אני כבר פניתי לחברת הכנסת מרינה סולודקין, אבל זה נושא שקשור בחוק ואני חושב שרק הוועדה יכולה לסדר את הדבר הזה.
סופה לנדבר: אנחנו נפנה לצבא.
סופה לנדבר: אני חושבת שהוא יפנה לוועדת פניות הציבור בכנסת ואנחנו נטפל בעניין הזה.
בת-חן פיליפ: אני יושבת בפורום דומה – כבר שלישי או רביעי - בנושא הדולפינריום וזה עושה לי שני דברים: א', באמת הרגשה נהדרת של המון שותפים, מרמת הממשלה ועד רמת המתנדבים.
בת-חן פיליפ: אני לא אציין כל אחד מהם.
בת-חן פיליפ: מצד שני זה באמת יוצר – כמו שציין פה נציג משרד החינוך – את הבלבול.
בת-חן פיליפ: ושמענו על זה פה מהמשפחות.
שלומית קואלמן: מרכז טיפול?
בת-חן פיליפ: כן.
בת-חן פיליפ: לכל משפחה שכולה או משפחת פצוע, לא חשוב באיזו רמה, יש איזשהו עובד סוציאלי בתוך הרשות שמלווה את המשפחה והוא הכתובת לדעתי על מנת שהמשפחה לא תשאל עכשיו: למי אני פונה?
בת-חן פיליפ: באמת, מה רוצים מהם?
בת-חן פיליפ: למשרד הקליטה הם יפנו על זה ולמשרד אחר על משהו אחר.
שלומית קואלמן: צריכה להיות הנחייה ממשרד העבודה והרווחה, למשל?
בת-חן פיליפ: בוודאי.
בת-חן פיליפ: זה עובד בשטח.
בת-חן פיליפ: זה הנוהל.
בת-חן פיליפ: אנחנו עובדים לפיו.
שלומית קואלמן: השאלה אם כולם עובדים כך.
בת-חן פיליפ: כולם.
בת-חן פיליפ: לכן, אני מציעה שברמת השטח כך זה יהיה ואם צריכה לעבור אינפורמציה, אז אולי דרך הנהלת המחוז, שהאינפורמציה תעבור לכל הרשויות, כדי שגם אנחנו נדע את כל האינפורמציה, שחלק ממנה אנחנו יודעים וחלק אולי הולך לאיבוד.
בת-חן פיליפ: זה לנושא של ריכוז המידע ומניעת הבלבול הנוראי שיש פה.
בת-חן פיליפ: מעבר לתודות לכל הארגונים של סל"ע וכדומה, שציינתי את זה כבר בכל פורום אפשרי, אני רוצה להגיד משהו לגבי עיריית תל אביב.
בת-חן פיליפ: אני מורידה את הכובע, כתושבת רמת גן, כנציגת אגף הרווחה ברמת גן, על כך שעיריית תל אביב עשתה מעשה ואספה תרומות לכל הנפגעים, גם ברשויות האחרות.
בת-חן פיליפ: אני מברכת על התהליך ואני רוצה להגיד שקראו לי להיות שותפה בתוך אותה ועדה לקביעת קריטריונים ואני עומדת על זה.
בת-חן פיליפ: אני באמת חושבת שזאת הדרך לחלק את התרומות בשלב הזה.
בת-חן פיליפ: עברנו איזשהו שלב ראשוני של זרימת תרומות שכל גוף תרם כלבבו ואני לא בטוחה שכל המשפחות קיבלו.
בת-חן פיליפ: אני לא הולכת לבדוק את זה, אבל אני לא בטוחה ולא מתוך כוונה רעה.
בת-חן פיליפ: סוף סוף כאן יש איזושהי מחשבה לעשות בצורה מסודרת בשלב הזה ולתת לכל משפחה את מה שמגיע לה מתוך התרומות האלה.
בת-חן פיליפ: לא יקרה שום דבר, לדעתי, אם זה יקרה תוך חודש.
בת-חן פיליפ: אני רוצה להגיד גם בשם עיריית רמת גן, שכל המשפחות האלה, ערב ראש השנה, לא יקופחו.
בת-חן פיליפ: אנחנו מלווים כמו את כל המשפחות שלנו גם את המשפחות האלה ערב ראש השנה ומה שהם יהיו זקוקים לו, כמה שאפשר לעזור להם בתוך האסון הנוראי שהם נמצאים בו, נעזור.
בת-חן פיליפ: לגבי התרומה הזאת, המבורכת, שתגיע מעיריית תל אביב, גם אחר כך יהיה מה לעשות אתה.
חיים פוזנר: עוד משפט קצר.
רם תורן: בהמשך למה שנאמר ולסיכום: בסופו של דבר אנחנו גם אנשים פרטיים.
רם תורן: אנחנו אנשי ציבור, אבל גם אנשים פרטיים, הומניטרים, שעשו את זה.
רם תורן: שלא ימצא פה שבאנו לברך ויצאנו מקללים.
רם תורן: בקטע של ההחלטה שיהיה ברור: אני באמת חושש שזה יכול בעתיד להשליך על אנשי ציבור שיחשבו פעמיים לפני שיעשו את זה.
רם תורן: לפני שיתנדבו.
רם תורן: הם יבואו לעשות מעשה טוב וזה חוזר אליהם כמו בומרנג.
רם תורן: זה הכל.
סופה לנדבר: אני רוצה להגיד תודה רבה לעובדי הוועדה, למנהלת הוועדה, לתחקירנית, ללבנה דנקר שמנהלת קרן יושב ראש הכנסת, למשרדים, למשרד האוצר, לביטוח לאומי, למשרד השיכון, למשרד הקליטה, למשרד החינוך לעיריות, לסל"ע, לארגונים וולונטריים.
סופה לנדבר: תודה על הפעילות ועל המשך הפעילות.
סופה לנדבר: אני רוצה לפנות למשרד האוצר, משרד השיכון ומשרד הקליטה, להוציא הנחייה בקשר לטיפול בדירות ובמשכנתאות.
סופה לנדבר: הנחייה ברוסית לגבי כל הדברים שציינתם פה בוועדה.
סופה לנדבר: אני חושבת שמרוב הטיפול יכול להיות שיש לנו משפחות שהדבר שאתה הסברת לא הגיע למשפחות האלה והן לא יודעות בינתיים למי לפנות.
סופה לנדבר: כדי שהן יוכלו לפנות ולא יישארו במצב המצוקה כאילו הם לבד, לתת הנחייה ולהסביר את זה ברוסית בכל כלי התקשורת, כדי שזה יגיע לכל משפחה.
סופה לנדבר: אני מבקשת ממך למסור ללבנה חומר על המשפחות השכולות, כדי שגם קרן יושב ראש הכנסת תהיה מסוגלת לחלק את הכספים שדיברנו עליהם – 3000 ₪ לכל משפחה שכולה.
סופה לנדבר: אני מבינה שתעשו מאמץ כדי שזה יגיע למשפחות האלה.
סופה לנדבר: אנחנו דיברנו בוועדה שאין לנו כסף לעזור לכולם אז החלטנו לעזור למשפחות השכולות ואתם כולכם תתנו דגש לפי מה שתחליטו גם לגבי אותם ילדים שנמצאים בטיפול.
סופה לנדבר: אם תגיע לוועדה לפניות הציבור פניה מאנשים שנפגעו בוורסאי אנחנו נשמח לטפל בעניין, בגלל שאני חושבת שהאנשים האלה צריכים לקבל טיפול.
סופה לנדבר: אז אם לוועדה יגיע חומר או בקשה נטפל גם בזה.
לבנה דנקר: הפניה אל הקרן צריכה לבוא בעצם מרשויות הרווחה.
לבנה דנקר: היות ואני שומעת שיש כאן כעשרים רשויות שמעורבות בעניין, אז אולי אתם כעובדים סוציאליים תפנו - - -
שמואל פינצ'י: אני לא אפנה לאף אחד.
שמואל פינצ'י: אני לא יכול.
סופה לנדבר: רפואה שלמה ושנה טובה לכל המדינה ולכולנו.
סופה לנדבר: בוקר טוב.
סופה לנדבר: ברוכים הבאים לוועדה לפניות הציבור.
סופה לנדבר: הוועדה לפניות הציבור הוקמה בשנת 1997, בחודש יוני.
סופה לנדבר: בראש הוועדה עמד חבר הכנסת רפי אלול.
סופה לנדבר: לאחר מכן, בשנת 1999, עמד בראשה חבר הכנסת אמנון כהן.
סופה לנדבר: אני רוצה בהזדמנות זו להגיד תודה לרפי אלול ולאמנון כהן על כך שהם עשו את הוועדה הזאת לוועדה מעניינת, פתוחה ותוססת.
סופה לנדבר: ועדה זו קיבלה אלפי פניות וטיפלה בהן.
סופה לנדבר: אני מקווה שאנחנו נמשיך להיות דלת פתוחה, ביחד אתכם, לאותם אנשים שלעתים קרובות נופלים בין הכסאות, בין המימסד ובין הפניות.
סופה לנדבר: אנחנו ננסה לעשות הכל כדי שכל אזרח במדינת ישראל, שזקוק לנו – ואני מתכוונת לא רק לוועדה לפניות הציבור, אלא גם אליכם נציגי פניות הציבור – לא ירגיש שהוא בודד בעולם הזה.
סופה לנדבר: אנחנו ננסה ליצור שיתוף הפעולה ואני היום אסירת תודה על כך שמצאתם לנכון להגיע לכאן, לכנסת, לוועדה לפניות הציבור.
סופה לנדבר: אני רוצה להכיר לכם את מנהלת הוועדה, הגב' שלומית קאולמן.
סופה לנדבר: אני רוצה להכיר לכם את הגב' רויטל גולד, עוזרת הוועדה, את הגב' יפעת שי, שהיא עוזרת המחקר של הוועדה הזאת, את העוזרים הפרלמנטרים שלי – יוליה פרזומנט וטל כהן.
סופה לנדבר: אני גם רוצה להציג לפניכם גם את מנהלת קרן הכנסת, הגב' דנקנר.
סופה לנדבר: אני רוצה להציג לפני הצופים בבית את נציגי בית הספר התיכון "אלדד", שנמצאים היום איתנו בוועדה.
סופה לנדבר: הם נציגי מועצת התלמידים של בית הספר התיכון והם לומדים בנתניה.
סופה לנדבר: אני רוצה להגיד לציבור הצופה בנו בבית שאני מקווה שוועדה זו תהיה דלת פתוחה לאזרחי מדינת ישראל ותשמש אוזן קשבת לכל אזרח, לכל בעיה ולכל איש.
סופה לנדבר: לעתים קרובות אדם מוצא עצמו לבד ואני רוצה שהוא ירגיש לא לבד בעולם הזה.
סופה לנדבר: אני גם רוצה לנצל את ההזדמנות הזאת, שאזרחים צופים בנו בבתיהם, ולמסור את מספרי הטלפונים הישירים של הוועדה.
סופה לנדבר: מספר הטלפון של הוועדה הוא:6753427-02.
סופה לנדבר: מספר הפקס שלנו הוא: 6754184-02.
סופה לנדבר: לא אציין עתה את מי שמצא לנכון להיעדר מישיבה זו.
סופה לנדבר: יכול להיות שבהמשך נעשה זאת.
סופה לנדבר: שוב, אני רוצה להודות למי שהגיע לישיבת הוועדה.
סופה לנדבר: נערוך עתה סבב היכרות.
סופה לנדבר: אני רוצה לבקש מכם להציג את עצמכם, לתת מספרי טלפונים ומספרי פקסים במשרדים בהם אתם מטפלים בפניות הציבור.
סופה לנדבר: אני רוצה שתנסו בכמה דקות להציג עצמכם, כל אחד, להעמיד לפני הציבור את הכתובת והאפשרות ליצירת הקשר, ולהגיד באיזה בעיות אתם מטפלים.
סופה לנדבר: שוב, תודה שבאתם.
יונה רשף: שמי יונה רשף.
יונה רשף: אני ממונה על פניות הציבור וחוק חופש המידע במשרד האוצר.
יונה רשף: אלינו פונים הרבה מאד אנשים, גם מבחינה זו שאנחנו לא הכתובת, מתוך תחושה שבעל המאה הוא גם בעל הדעה.
יונה רשף: אבל בעיקרון אנחנו מטפלים באוכלוסיה מאד גדולה ישירות.
יונה רשף: אנחנו מטפלים בכל האוכלוסיה הזכאית על-פי חוק נכי רדיפות הנאצים לגימלה מן האוצר.
יונה רשף: אנחנו נותנים אינפורמציות בנושאי דיור ובנושאי מסים.
יונה רשף: למרות שביחידות הסמך שלנו – מס הכנסה ואגף המכס – יש יחידות לפניות הציבור, הרי שמוצאים את שר האוצר כאינסטנציה הגבוהה יותר ופונים אליו ישירות במקום לפנות ישירות ליחידות הקיימות, ליחידות הסמך.
סופה לנדבר: אני חושבת שאנחנו צריכים לנצל הזדמנות זו ולומר שאם יש פניות מסוג שאתם לא מטפלים בו תגידו לאנשים לאן הם צריכים לפנות, כדי שלא נבלבל את הציבור.
יונה רשף: אנחנו באמת מטפלים בעיקר בנושאי מסים, בחוק רדיפות הנאצים, ומעט בנושאי משכנתאות לדיור של הדיור הציבורי, יחד עם משרד השיכון כמובן.
סופה לנדבר: מהו מספר הטלפון והכתובת לפניות?
יונה רשף: הכתובת שלנו היא: משרד האוצר, הקריה, רח' קפלן 1, בירושלים.
יונה רשף: הפקס הוא: 5317121-02.
יונה רשף: הטלפון הוא: 5317215-02, או 5317155-02.
יונה רשף: יש לנו גם כתובת באינטרנט ואפשר לפנות גם כך.
סופה לנדבר: אחר-כך נמסור גם את הכתובת שלנו באינטרנט.
סופה לנדבר: הגיע עתה חבר הכנסת אמנון כהן, שבמשך שנתיים ניהל את הוועדה הזאת.
סופה לנדבר: אני כבר ניצלתי את ההזדמנות ואמרתי לך תודה.
סופה לנדבר: אבל מאחר שהגעת עתה אני רוצה לנצל שוב את ההזדמנות ולהודות לך.
רביד אביגדור: שמי רביד אביגדור.
רביד אביגדור: אני מנהל נציבות תלונות הציבור במשרד מבקר המדינה.
רביד אביגדור: למעשה אנחנו מטפלים בכל התלונות על-פי הפרק השביעי של חוק מבקר המדינה, על כל הגופים המבוקרים המנויים בחוק.
רביד אביגדור: מדובר בסדר גודל של בין 6,000 ל-7,000 תלונות בשנה.
רביד אביגדור: התלונות הן שונות ומגוונות, החל מתלונות פעוטות ועד לתלונות של פיטורין עקב חשיפת מעשי שחיתות, כשבמקרה זה יש לנציב תלונות הציבור, שהוא מבקר המדינה בתפקידו כנציב תלונות הציבור, סמכות להוציא צווים להחזיר אנשים לעבודה.
רביד אביגדור: אכן, בדו"ח האחרון, דו"ח מס' 27, הדבר בא לידי ביטוי.
רביד אביגדור: בשנה האחרונה חלה מגמה של עלייה של כ-27% מבחינת התלונות שהוגשו.
רביד אביגדור: אצלנו הפרוצדורה היא די גמישה.
רביד אביגדור: על-פי החוק ניתן להגיש תלונה בכתב וגם בעל-פה.
רביד אביגדור: כמובן שיש כבר אתר באינטרנט.
רביד אביגדור: יש טופס תלונה שפורסם באינטרנט, שמגיע אלינו גם ב-E-MAIL.
רביד אביגדור: אנשים שלא יודעים לכתוב, או קשה להם לכתוב, יכולים לפנות למשרדים שנמצאים בירושלים, בחיפה ובתל-אביב.
רביד אביגדור: יש שתי לשכות נוספות: האחת – בבאר-שבע, השנייה – בנצרת, על-מנת להקל על האוכלוסיה בצפון הארץ ובדרומה ולמנוע טלטולים למשרדים הראשיים דווקא.
רביד אביגדור: מה שחוזר על עצמו בלא מעט מקרים זה באמת השירות לאזרח, אי-מענה בזמן, אי-מענה בכלל, לא תמיד האינפורמציה שנמסרת היא מדוייקת.
רביד אביגדור: מצד שני, אפשר לומר שיש תופעה שחוזרת על עצמה גם כן, דהיינו: אם התלונות גדלות או קטנות, הפרופורציה בין התלונות שמבוררות לגופו של עניין ובין התלונות הצודקות נעה בסביבות 35%-36%, וזה לא מעט.
רביד אביגדור: כלומר, מבחינת התלונות שמבוררות אצלנו כל אזרח שלישי – ואני מעגל זאת מבחינה אריתמטית – צודק בתלונתו.
רביד אביגדור: זה הרבה מאד.
רביד אביגדור: בפעם האחרונה ההיקף היה 37.2%.
רביד אביגדור: הדבר מצביע על עלייה.
רביד אביגדור: באחוזים אמנם העלייה קטנה, אבל אפשר לומר אחרת, שמאחר שאין עלייה דרסטית, ייתכן שהרשויות לא חוזרות כבר על אותן טעויות, או שאותם ליקויים שהצבענו עליהם מתוקנים.
רביד אביגדור: דבר נוסף שאני רוצה להדגיש הוא שבדו"ח השנתי אנחנו כבר עושים פרק, שהוא פרק הלקח ליישום מעבר לתלונה הבודדת.
רביד אביגדור: לפעמים הבעיה מתעוררת לגבי שאלה קונקרטית, אבל יש לה השלכה מעבר לתלונה.
רביד אביגדור: הדבר גורם לשינוי כללים, לשינוי תקנות ואפילו לשינוי חוקים בכנסת.
רביד אביגדור: היו מספר דוגמאות.
רביד אביגדור: היה העניין של המירשם הפלילי, היו תלונות על הלשכה לשיקום נכים, על אחוזי פנסיה לניצולי שואה וכיוצא באלה.
רביד אביגדור: בכל תלונה יש מיד את הפן האינדיבידואלי וגם את העניין הכללי.
רביד אביגדור: במשרד מבקר המדינה הדבר הוא מאד פשוט.
רביד אביגדור: מאחר שמבקר המדינה גם נושא בתפקיד נציב תלונות הציבור כאשר הוא מברר תלונות, אוטומטית כל תלונה שמוגשת אלינו, העתק עובר מיד לביקורת.
רביד אביגדור: כלומר, אנחנו בודקים את המיקרו, והביקורת בודקת את המקרו.
רביד אביגדור: אלה הדברים שאני יכול לומר בזמן שעומד לרשותי.
יעל קוטיק: שמי עו"ד יעל קוטיק.
יעל קוטיק: אני הממונה על פניות הציבור במשרד המשפטים.
יעל קוטיק: למשרד המשפטים מגיעות המון פניות שבעיקרן מיועדות לשר המשפטים.
יעל קוטיק: מאז כניסתו של שר המשפטים הנוכחי לתפקיד יש גידול ניכר במספר הפניות שמתקבלות אצלנו במשרד.
יעל קוטיק: גם פניות שמגיעות אל היועץ המשפטי לממשלה וגם פניות שמיועדות לפרקליטת המדינה בחלקן מגיעות למשרד שלנו.
יעל קוטיק: חלק מהפניות קשורות לתחום הפעילות של משרד המשפטים, שזה הסיוע המשפטי, הסניגוריה, משרדי האפוטרופוס וכל מיני אגפים ומחלקות אחרות במשרד המשפטים, וחלק אחר מהפניות לא ממש קשורות לתחום הפעילות שלנו.
יעל קוטיק: אבל גם במקרים כאלה, כשאנחנו מאתרים שהפונה נמצא במצוקה קשה, עומד בפני מנגנונים בירוקרטיים ואין לו מושג מה לעשות, אני בדרך כלל משתדלת לאתר את הגורם הרלוונטי שיכול לסייע ומעבירה זאת לאותו גורם בצירוף איזושהי פנייה ממני ובקשה לסייע עד כמה שניתן לאותו פונה.
סופה לנדבר: תספרי לנו איך פונים אליכם.
יעל קוטיק: יש מקרים שאני גם מבקשת להתעדכן לגבי התוצאה של הטיפול.
יעל קוטיק: במקרים שאני מזהה בעיה, או שיש איזשהו עניין ציבורי שעולה מהפנייה, אני מבקשת להתעדכן לגבי התוצאה.
יעל קוטיק: לאחרונה אנחנו מקבלים המון פניות בנושא חייבי משכנתאות, אנשים שעומדים בפני צווי פינוי מהדירות שלהם.
סופה לנדבר: גם לנו יש המון פניות בנושא הזה.
סופה לנדבר: ביוזמתי, וזה היה לפני כמה שנים, התחלנו לטפל באנשים שבעצם יכולים להחזיר את המשכנתא.
סופה לנדבר: אני מתכוונת לקשישים שלקחו את המשכנתאות.
סופה לנדבר: אבל בנוסף לזה גם אחרים פנו והתחילו לטפל בבעיות של המשכנתא.
יעל קוטיק: לצערי, כל תופעת המשכנתאות הפכה להיות תופעה מאד רחבה.
סופה לנדבר: מה אחוז האנשים שלא יכולים להחזיר משכנתא ופונים למשרד שלך?
יעל קוטיק: מדובר באחוז מאד גבוה.
יעל קוטיק: אין לי נתונים מספריים.
יעל קוטיק: אבל אני יודעת שמדובר באחוז מאד גבוה.
יעל קוטיק: בחלק מהמקרים אנחנו מפנים למשרד השיכון, מכיוון שיש אפשרות לעמוד לפני ועדות בין-משרדיות, בחלק מהמקרים אנחנו מפנים למפקח על הבנקים, אם יש כל מיני טענות חוזיות, וכמובן אנחנו מפנים חלק מהמקרים לסיוע המשפטי על-מנת שבמידה שאותו פונה זכאי לסיוע הוא יוכל לקבל עורך-דין שייצג אותו לפחות לגבי דחיית תביעת הפינוי וכו'.
סופה לנדבר: מהו מספר הטלפון שלך, בבקשה?
יעל קוטיק: מספר הטלפון שלנו הוא 6257928-02.
יעל קוטיק: מספר הפקס שלנו הוא 6232036-02.
יעל קוטיק: את הפניות אפשר לשלוח למחלקה לפניות הציבור, ברח' צאלח א-דין מס' 29, משרד המשפטים.
סופה לנדבר: אעשה הפסקה קצרה בהיכרות שלנו.
סופה לנדבר: אני רוצה לתת לחבר הכנסת אמנון כהן אפשרות להציג את הדברים שהוא רוצה להציג ולהגיד תודה למי שהוא רוצה להגיד תודה על שיתוף הפעולה.
אמנון כהן: קודם כל, אני מברך את מועצת התלמידים מנתניה, שהגיעו כאן לביקור.
אמנון כהן: אני מאחל שחלקכם גם יהיו פה, בבית המחוקקים.
אמנון כהן: אני מאחל לכם הצלחה.
סופה לנדבר: תגיד להם שזה עתיד לא הכי ורוד.
סופה לנדבר: יש עוד דברים אחרים לעשות בעולם הזה.
אמנון כהן: אני רואה בתפקיד חבר הכנסת שליחות, ושליחות היא דבר חשוב.
אמנון כהן: כל אחד בוחר לעצמו את הדרך.
אמנון כהן: אין לי ספק שחלקכם גם יכולים להגיע לכאן.
אמנון כהן: זה לא בשמיים.
אמנון כהן: אני באמת ניהלתי את הוועדה מעל לשנתיים, שנתיים וחצי, במשך חצי קדנציה.
אמנון כהן: עם רובכם היינו בקשר.
אמנון כהן: הרבה מאד בעיות ותלונות עלו בדיונים.
אמנון כהן: גם נושא המשכנתאות לזוגות צעירים עלה.
אמנון כהן: זה באמת נושא שהיה מאד פרוץ.
אמנון כהן: בגלל המצב הקשה שהמשק נתון בו היום מבחינת מיתון ואבטלה, בגלל אי-עמידה בתשלומים מצאו עצמם הרבה זוגות צעירים בחוץ.
אמנון כהן: הרבה תלונות בנושא זה הגיעו אלינו, לוועדה.
אמנון כהן: בחדר הזה קיימנו מספר דיונים בנושא.
אמנון כהן: אני שמח שפתרנו הרבה מאד בעיות.
אמנון כהן: היום שר המשפטים הוציא חוק או תקנה שלא יאפשר לזוגות הצעירים האלה להישאר גם בלי נכס, גם בלי קורת גג, דבר שמביא להרס משפחות.
אמנון כהן: לכן, מוצאים איזושהי דרך לפתור את הבעיה.
אמנון כהן: זאת בעקבות פניות לוועדה, שטיפלנו בהן.
אמנון כהן: אני מצפה שסופה לנדבר תמשיך את הדרך בנושא הזה ואנחנו נהיה במעקב.
סופה לנדבר: אני יכולה להבטיח זאת לך.
אמנון כהן: אין לי ספק, וגם אעקוב אחרייך.
אמנון כהן: אני חושב שהוועדה לפניות הציבור בכנסת היא ועדה חשובה מאד.
אמנון כהן: בין כל הוועדות זו ועדה יחידה שמטפלת בפניות פרופר של האזרחים במדינה.
אמנון כהן: למעשה היא חותכת את כל הוועדות האחרות.
אמנון כהן: למעשה כל ועדה היא ספציפית למשרד מסויים.
אמנון כהן: אבל הוועדה הזאת היא מיוחדת במינה והיא מטפלת בכל הנושאים הקשורים לוועדות אחרות.
אמנון כהן: לפעמים אלה לא נושאים חוקתיים, אלא בעיה אישית, שהיא לפעמים בעיה אישית של מאות אנשים.
אמנון כהן: לכן, אני חושב שחשוב מאד שיש את הוועדה לפניות הציבור.
אמנון כהן: אני מברך את הכנסת על כך שהקימה את הוועדה הזאת.
אמנון כהן: זוהי בסך הכל ועדה חדשה.
אמנון כהן: מאד רציתי שוועדה זו תהיה ועדה סטטוטורית.
אמנון כהן: אבל הדבר לא עלה כל-כך בידי.
אמנון כהן: אנחנו נמשיך את המאבק ביחד.
אמנון כהן: אני חושב שאם הוועדה הזאת תהיה ועדה סטטוטורית יהיה לה יותר משקל, יותר כוח, והיא תוכל גם לחוקק חוקים.
אמנון כהן: אמנם בעזרת הסיעה שלי ובגלל שאני חבר גם בוועדות אחרות קידמנו מספר חוקים, שינינו תקנות ואני חושב שזו הדרך גם עכשיו, בינתיים, לעשות תיקונים כאלה או אחרים.
אמנון כהן: כמובן, אני עומד לרשות כל אלה שיושבים כאן, וכמובן גם לרשות היושבת-ראש החדשה.
אמנון כהן: המטרה שלנו באמת היא לעזור לאותו אזרח, לאותו מכתב שבו פונים אלינו וכו'.
אמנון כהן: אחרי כל מכתב יש בן-אדם שנתון במצוקה כזאת או אחרת.
אמנון כהן: לפעמים מדובר בבעיה בירוקרטית, לפעמים מדובר בבעיה שהתושב לא יודע אל מי לפנות.
אמנון כהן: לפעמים אנחנו מגלים פה, בוועדה, שבכלל יש משרד ייעודי שמטפל ושבכלל האזרח הפשוט לא יודע אל מי לפנות.
אמנון כהן: לכן, חשוב מאד שנושאים מהותיים וחשובים ישודרו.
אמנון כהן: כך אנשים יראו אותנו ויוכלו לקבל אינפורמציה, לקבל טלפונים, לקבל את הכתובת באינטרנט וכו'.
אמנון כהן: כמובן, ישנם גם הקשישים שבאמת לא יודעים איך להיעזר בכל המערכת הטכנולוגית החדשה.
אמנון כהן: לכן, הם שומעים כאן את מספרי הטלפון, רואים את הדברים ויכולים לפנות.
אמנון כהן: אני חושב שנציבי פניות הציבור צריכים להיות עצמאיים, או כפופים לדרג המקצועי ולא לדרג הפוליטי.
אמנון כהן: הנושא הזה עדיין לא מוסדר.
אמנון כהן: אנחנו צריכים לעשות זאת בחקיקה.